***Predlagatelj: ŽUPAN Faza: PREDLOG***

*Svet Mestne občine Velenje je na podlagi 51. člena Zakona o lokalni samoupravi (Uradni list RS, št. 94/07 - uradno prečiščeno besedilo, 27/08 - odl. US, 76/08, 79/09, 51/10, 84/10 - odl. US, 40/12 - ZUJF, 14/15 - ZUUJFO in 76/16 - odl. US) in 24. člena Statuta Mestne občine Velenje (Uradni vestnik Mo Velenje, št. 1/16 – uradno prečiščeno besedilo in 17/19), na seji…… dne…………..…… sprejel*

SKLEP

o izvzemu nepremičnine v k. o. 975 Vinska Gora iz javnega dobra

(ID znak parcela 975 862/2)

1. člen

Svet Mestne občine Velenje dovoljuje izvzem nepremičnin z ID znakom parcela 975 862/2, velikosti 36 m2, iz javnega dobra.

Nepremičnina postane po izvzemu iz javnega dobra last Mestne občine Velenje.

2. člen

Sklep začne veljati naslednji dan po objavi v Uradnem vestniku Mestne občine Velenje.

Številka: 465-05-0036/2020

Datum:

župan Mestne občine Velenje

**Bojan KONTIČ**

po pooblastilu podžupan Mestne občine Velenje  
 **Peter DERMOL**

OBRAZLOŽITEV:

Nepremičnina z ID znakom parcela 975 862/2 ima status stavbnega zemljišča znotraj območja naselja Vinska Gora..

Upravljalec predmetne nepremičnine je Mestna občine Velenje, Titov trg 1, Velenje (razvidno iz uradnih evidenc Geodetske uprave RS).

Na podlagi Odloka o občinskem lokacijskem načrtu Vinska Gora 2 (Uradni vestnik MOV, št. 11/07, 2/19), je predmetna parcela opredeljena kot del gradbene parcele, na kateri se je zgradil stanovanjski objekt. Nova cesta je po prostorskem aktu prestavljena proti zahodu. Pred izgradnjo ceste se bo odkupilo zemljišče potrebno za cesto, in sicer od lastnikov sosednjih zemljišč.

Ker parcela 975 862/2 ni več v funkciji javnega dobra, s katero bi se zagotavljal dostop do površin na tem območju ali bi se z njo zagotavljala druga splošna raba v korist vsakogar, je smiselno, da se predmetna nepremičnina izvzame iz javnega dobra in nameni razpolaganju v pravnem prometu.

Predmetna nepremičnina bo po izvzemu iz javnega dobra postala last MO Velenje in bo kot takšna v pravnem prometu.

V Velenju, 23. 3. 2020

Pripravil: **mag. Branka Gradišnik, l.r.**

**Bojan Lipnik,** svetovalec I, l.r. vodja Urada za urejanje prostora

**ŽUPAN:**

Na podlagi 37. člena Statuta Mestne občine Velenje (Uradni vestnik Mo Velenje, št. 1/16 – uradno prečiščeno besedilo in 17/19) predlagam svetu Mestne občine Velenje, da ta sklep sprejme.

župan Mestne občine Velenje

**Bojan KONTIČ**

po pooblastilu podžupan Mestne občine Velenje  
 **Peter DERMOL, l.r.**